ญี่ปุ่นสนซื้อบริษัทไทยไปพม่า
บล.ทิสโก้แนะนำร่วมลงทุนคาด3-4ปีศูนย์กลางเออีซี
18 ก.ย. 2555

บล.ทิสโก้แนะนำร่วมลงทุนคาด3-4ปีศูนย์กลางเออีซี
บล.ทิสโก้ ยันญี่ปุ่นให้หาบริษัทไทยร่วมทุนเพื่อกรุยทางไปพม่า หรือรองรับไทยเป็นศูนย์กลางเออีซี 
นายธนะชัย บัณฑิตวรภูมิ หัวหน้าสายวาณิชธนกิจ กลุ่มลูกค้าบรรษัท บริษัทหลักทรัพย์ (บล.) ทิสโก้ เปิดเผยว่า ในระยะ 34 ปีจากนี้ จะเห็นแนวโน้มที่บริษัทต่างชาติ โดยเฉพาะประเทศญี่ปุ่นจะเข้ามาหาบริษัทไทยร่วมทุนหรือเป็นพันธมิตรด้วย เนื่องจากบริษัทไทยมีการเข้าไปทำธุรกิจในประเทศพม่าก่อน อีกทั้งมองว่าประเทศไทยจะเป็นศูนย์กลางของกลุ่มประเทศ ที่จะเข้าร่วมประชาคมเศรษฐกิจอาเซียน (เออีซี)
“ตอนนี้มีบริษัทญี่ปุ่น ทั้งที่มีการติดต่อมาเป็นลูกค้าของพันธมิตรบริษัท คือ ธนาคารมิซูโฮ ของญี่ปุ่น 34 แห่ง ได้เข้ามาให้ บล.ทิสโก้ ช่วยหาหรือจับคู่กับบริษัทไทย โดยเฉพาะบริษัทที่ประกอบธุรกิจเกี่ยวกับระบบขนส่ง เพราะอนาคตไทยจะเป็นศูนย์กลางในการกระจายสินค้าไปยังทุกประเทศ และบริษัทไทยหลายแห่งได้มีการค้าขายและขนส่งสินค้าไปยังประเทศพม่ามานานกว่าประเทศอื่น” นายธนะชัย กล่าว
อย่างไรก็ดี บริษัทมีลูกค้าที่อยู่ระหว่างการเจรจาร่วมทุนหรือซื้อกิจการที่มีการเซ็นสัญญาแล้วทั้งหมด 34 แห่ง แต่มีอีกหลายแห่งที่เข้ามาให้ช่วยหาหรือจับคู่บริษัทไทยไว้ ซึ่งกรณีนี้มีจำนวนมาก ซึ่งหาก บล.ทิสโก้หาได้ จึงจะมีการไปเสนอและมีการเซ็นสัญญา 
ทั้งนี้ ปัจจุบันบริษัทมี 1 บริษัท ที่มีมูลค่าหลักทรัพย์ตามราคาตลาด (มาร์เก็ตแคป) 1 หมื่นล้านบาท แต่อยู่ระหว่างกระบวนการว่า บริษัทจะใช้วิธีการระดมทุนอย่างไรบ้าง หรือจะใช้ทั้ง 3 อย่างโดยตั้งบริษัทโฮลดิงและมีการซื้อกิจการหรือร่วมทุน การเสนอขายหุ้นให้ประชาชนเป็นครั้งแรก (ไอพีโอ) หรือการตั้งกองทุนโครงสร้างพื้นฐาน เนื่องจากบริษัทนี้มีการสินทรัพย์จำนวนมาก ซึ่งทั้งหมดนี้น่าจะเห็นการดำเนินงานและระดมทุนในตลาดหลักทรัพย์ได้ในปี 2557 
สำหรับหุ้นไอพีโอช่วงที่เหลือของปีนี้ เตรียมยื่นแสดงรายการ (ไฟลิง) อีก 1 แห่ง ส่วนปีหน้าเตรียมยื่นไฟลิงและเข้าตลาดหลักทรัพย์ปีหน้าอีก 12 แห่ง มูลค่าการระดมทุนทั้งหมดประมาณ 6,0007,000 ล้านบาท ซึ่งลูกค้าไอพีโอส่วนใหญ่ทิสโก้จะเลือกบริษัทที่แม้ไม่ได้เป็นธุรกิจขนาดใหญ่ แต่บริษัทนั้นต้องเป็นผู้นำอันดับ 1 หรือ อันดับ 2 ในธุรกิจนั้นเป็นหลัก เพราะจะเป็นการบ่งบอกว่ามีการบริหารที่เก่งจึงรักษาอันดับได้เท่านี้ อีกทั้งส่วนใหญ่มีแผนที่ต้องขยายงานเพื่อการเติบโตในอนาคต